Bad Romance

"Bad Romance" (בעברית: "רומן רע") הוא הסינגל הראשון של זמרת הפופ האמריקאית ליידי גאגא מתוך המיני אלבום השלישי שלה, The Fame Monster. השיר נכתב והופק על ידי גאגא ורד וואן. מילולית, השיר מדבר על המשיכה של גאגא לאנשים שאצלם הרומנטיקה מעולם לא עבדה, העדפתה ליחסים בודדים והפרנויה שחוותה בעת סבב ההופעות הראשון שלה. בעקבות הדלפות השיר, גאגא הציגה את המוצר הסופי במופע של אלכסנדר מקווין בשבוע האופנה בפריז באוקטובר 2009, ובעקבותיו פורסמה עטיפת הסינגל. מבחינה מוזיקלית השיר מדבר על להיות מאוהב בחבר הטוב ביותר שלך ובו חדורים אלמנטים של טכנו, מוזיקה משנות השמונים והתשעים, ומספר שורות בצרפתית. רוב מבקרי המוזיקה הכריזו שהשיר הוא השיר הטוב ביותר במיני-אלבום The Fame Monster והוא נכלל ברשימות "הטובים ביותר" במספר כלי תקשורת כגון המגזין רולינג סטון והמגזין הדיגיטלי Pitchfork. השיר זכה בפרסים רבים בהם שני פרסי הגראמי עבור הקטגוריות, "ביצוע הפופ של זמרת הטוב ביותר", "הקטע הקצר מווידאו קליפ הטוב ביותר". בארצות הברית, "Bad Romance" הגיע למיקום השני במצעד הבילבורד הוט 100, והשיג תואר יהלום לאחר שמכר מעל 11 מיליון עותקים בארצות הברית בלבד, ומעל ל-14 מיליון ברחבי העולם. בכך הוא נכנס לרשימת הסינגלים הנמכרים בכל הזמנים. הקליפ המלווה של "Bad Romance" מציג את גאגא בתוך בית מרחץ לבן סוריאליסטי, שם היא נחטפת על ידי קבוצה של דוגמניות על אשר סיממו אותה ומכרו אותה למאפיה הרוסית עבור עבדות מינית. הקליפ מסתיים כאשר האיש שקנה את גאגא נשרף בעודו חי על מיטה לבנה. הקליפ זכה לשבחים רבים ממבקריו, שלא הריעו לו רק על האופי החריג והסימבולי של העלילה, אלא גם על הכיוון האמנותי והדימוי החי. בשנת 2011, הוכרז כקליפ העשור על ידי המצביעים של בילבורד וקיבל עשר מועמדויות בטקס פרסי ה-VMA של שנת 2010, שבו זכה בשבעה פרסים, כולל "קליפ השנה". גאגא ביצעה את השיר בתוכניות טלוויזיה רבות כגון, "SNL", ובטקסי פרסים, פרסי המוזיקה האמריקאית, פרסי גראמי, ובכול סבבי ההופעות שלה. גאגא שיתפה פעולה עם רדוואן בכתיבת "Bad Romance", וחייט לקח על עצמו את ההפקה. השיר הוקלט באולפני "Record Plant" בלוס אנג'לס וב-"FC Walvisch" אולפני ההקלטה באמסטרדם. "Bad Romance" יצא כסינגל הראשי מהמיני-אלבום The Fame Monster (2009), שיצא כגרסה מחודשת של לאלבום הבכורה של גאגא משנת 2008, The Fame. לפני שחרורו הרשמי, גרסת הדגמה של השיר פורסמה באופן לא חוקי באינטרנט, מה שגרם לגאגא להגיב באמצעות טוויטר, "הדלפת הסינגל הבא תגורם לאוזניי לדמם. המתינו עד שתשמעו את הגרסה האמיתית". קטע של השיר בוצע בסאטרדיי נייט לייב ב-3 באוקטובר 2009, יחד עם "Poker Face" ו-"LoveGame". הגרסה הסופית של "Bad Romance" הוקרנה לראשונה במהלך גמר התצוגה של מעצב האופנה אלכסנדר מקווין בשנת 2010 בפריז, ושחרורו של השיר הגיע לאחר מכן ב-19 באוקטובר באותה שנה. לדברי גאגא, השיר היה אחד המאמצים הראשוניים שלה בין השירים שכתבה בשנת 2009 בזמן שהייתה במהלך סבב ההופעות "The Fame Ball Tour". השירים שהלחינה באותה תקופה עסקו ב"מפלצות מופשטות שונות" – מטאפורות לפרנואיות שלה – שהתמודדה איתן במהלך הסבב. אחד המושגים הללו הפך להשראה מאחורי "Bad Romance". גאגא הסבירה שהיא בדרך כלל חשה בודדה כשהייתה מעורבת במערכת יחסים ושהיא נמשכת לגברים שרומנטיקה לעולם לא מצליחה איתם. "Bad Romance" בוחן את העדפתה למערכות יחסים כה בודדות ואת הבחירה הגרועה שלה בגברים. גאגא כתבה את המילים בנורווגיה באוטובוס הסבב שלה. היא הרחיבה על תהליך הכתיבה בראיון עם המגזין "גרציה", "הייתי ברוסיה, אז בגרמניה, וביליתי הרבה זמן במזרח אירופה. יש את מוזיקת האוס-טכנו הגרמנית המדהימה הזו, אז רציתי להכין תקליט ניסיוני של פופ. קצת רציתי לעזוב את שנות ה-80, אז הפזמון הוא מנגינה משנות ה-90, וזה מה שהיה ההשראה. בהחלט היה מעורב וויסקי בכתיבת התקליט. השיר מדבר על להיות מאוהב בחבר הטוב ביותר שלך". "Bad Romance" זכה לשבחים רבים על ידי מבקרי המוזיקה. בביקורת על השיר משנת 2011, מגזין הרולינג סטון הכריז שהוא השיר הטוב ביותר בדיסקוגרפיה של גאגא באומרו כי, "הפרסום שלו ימצה את "מהות הגאגאיזם", ופזמון המקהלה האהוב "ללא הפסקה" והקצב "הפועם", שמשקפים שיר "גרנדי", "משמח" ו"מלנכולי". כתב המאמר קאופמן, כאשר הריע למעבר הדרסטי של ה"פעמון במהלך הפזמון", הרגיש שהתפיסה המיידית שהייתה ניכרת בסינגלים הקודמים שלה נעדרה ב-"Bad Romance". קיטי אימפריה מעיתון הגרדיאן טענה כי מקרים דומים לשיר זה במהלך הקריירה של גאגא ביססו אותה כדמות דומה למדונה. בהתייחס לפופולריות המתעוררת שלו, ג'ון דולן מהרולינג סטון ציין כי "Bad Romance" הופך את שמה של גאגא ל"פזמון טבטוני". דניאל קרפס, בעל טור מהפרסום הנ"ל, שכתב על ההדלפה הראשונית של השיר, הרגיש שהוא דומה ל-"Poker Face" ולא עומד בקנה אחד עם הסינגלים האחרים שלה. כריסטופר ג'ון פארלי מהעיתון וול סטריט ג'ורנל שיבח את קליטת ה"ג'ברווקיאנית" של השיר, ואילו מייקל האברד מהאתר MusicOMH סבר שהפזמון של השיר הוא הטוב ביותר של גאגא עד כה. גוף החדשות פיצ'פורק הציב את "Bad Romance" במקום ה-39 ברשימת מאה השירים המובילים שלו לשנת 2009. אדנה גונדרסן מהעיתון USA Today העירה כי לשיר יש "אופי מועדונים אכזרי". ועדת הבריאות הציבורית של בוסטון (Boston Public Health Commission) דירגה את "Bad Romance" במקום ה-10 ברשימת "10 השירים המובילים עם מרכיבי יחסים לא בריאים". מיקאל ווד מהעיתון לוס אנג'לס טיימס כתב על הסינגל כי הוא, "יורו-סול עם נפח טורבו", ואילו מבקר רשת BBC פול לסטר סיכם את "Bad Romance" באומרו כי הוא, "סינת'ים נלהבים צ'יזיים עם המקצב הרעוע של גאגא" מוניקה הררה ממגזין הבילבורד, אמנם אמרה שהשיר לא קליט כמו שיריה הקודמים של גאגא, אך שיבחה את "משיכת המין המרושעת של השיר". ג'ון בליסטין ממגזין "L" כתב על ארגונו של השיר כי "Bad Romance" [נהדר] בסיוט שהוא מנסה ליצור עם התייחסויות של היצ'קוק ושירה קודרת. אך חסר לכידות עם פסוק במבטא אירופאי מזויף". בארצות הברית, "Bad Romance" הופיע לראשונה במקום ה-9 במצעד הבילבורד הוט 100 ב-14 בנובמבר 2009, מה שהפך אותו לשיר עם כניסת הבכורה הגבוה ביותר של גאגא באותה תקופה במצעד. הוא מכרה כ-143,000 הורדות דיגיטליות בתשלום בשבועו הראשון במדינה. אחרי שבועיים השיר עבר מהמקום ה-11 ל-2 במצעד שהפך לנקודת שיאו, הוא שמר על המקום במשך 7 שבועות לא רצופים. השיר נחסם מלהגיע למקום הראשון במצעד על ידי השיר "Empire State of Mind" מאת ג'יי זי עם אלישה קיז ומאוחר יותר על ידי "Tik Tok" מאת קשה. המעבר למקומו השני הגיע בעקבות רווח דיגיטלי של כ-49%. השיר הוביל את טבלת השירים הדיגיטליים החמים של בילבורד לאחר שמכר כ-209,000 עותקים דיגיטליים באותו שבוע. "Bad Romance" הפך לשיר עם נקודת השיא הגבוה ביותר במצעד הבילבורד הוט 100 של גאגא מאז הסינגלים "Just Dance" ו-"Poker Face" משנת 2008. נכון לפברואר 2019, "Bad Romance" מכר כ-5.9 מיליון עותקים בארצות הברית, על פי חברת "MRC Data" ובכך הפך את גאגא לאמן השני בהיסטוריה הדיגיטלית שיש לו שלושה סינגלים יחד עם – "Just Dance" ו-"Poker Face" שעברו את חמשת מיליון ההורדות הדיגיטליות במדינה. לאחר שאיגוד תעשיית ההקלטות האמריקאי (RIAA) החל לכלול הזרמות מדיה בטבלת חישוב מכירת העותקים שלהם, "Bad Romance" הוסמך לפלטינה בגודל 11× לאחר שמכר 11 מיליון עותקים סך הכל במכירות והזרמות מדיה בארצות הברית. "Bad Romance" הופיע לראשונה במצעד שירי הפופ במקום ה-38, ולאחר מכן כבש את המצעד והפך לסינגל החמישי ברציפות של גאגא בראש המצעד. באותו שבוע הוא גם הוביל את מצעד שירי הדאנס של בילבורד. על פי מערכות הנתונים המשודרות של חברת "MRC Data", הוא קבע את שיא ההשמעות השבועיות הגדולות ביותר בהיסטוריה מזה 17 שנה במצעד שירי הפופ, ורשם כ-10,859 השמעות מ-130 תחנות רדיו שונות שעקבו אחר המצעד. בעקבות הופעת המחצית של גאגא בסופרבול LI בשנת 2017, השיר נכנס מחדש למצעד הבילבורד הוט 100 למקום ה-50 ולמקום ה-9 במצעד מכירות השירים הדיגיטליים. במצעד הסינגלים הקנדי, "Bad Romance" הופיע לראשונה במקום ה-58, והגיע למקום הראשון בשבוע שלאחר מכן והפך לשיר השלישי של גאגא במקום הראשון במדינה. לאחר שהוחלף בשיר "Tik Tok" של קשה במשך שבועיים, "Bad Romance" חזר למקום הראשון במצעד. איגוד תעשיית ההקלטות הקנדי הכתיר את השיר לתואר פלטינה 7× לאחר שמכר כ-560,000 עותקים. השיר מכר מעל 9.7 מיליון עותקים ברחבי העולם בשנת 2010, ו-12.2 מיליון בסך הכל, ובכך, מוכתר כאחד השירים הנמכרים ביותר בכל הזמנים. לאחר שחרורו בבריטניה, "Bad Romance" הופיע לראשונה במקום ה-14 במצעד הסינגלים הבריטי. בדצמבר 2009 הגיע השיר למקום הראשון עם כ-72,919 עותקים שמכר, והפך אותו לסינגל השלישי של גאגא בבריטניה במקום הראשון. היא הפכה לזמרת האישה הראשונה בתולדות המצעד הבריטי שהחזיקה ב-3 סינגלים במקום הראשון במצעד בשנה אחת. בשבוע הראשון של שנת 2010, "Bad Romance" חזר למקום הראשון אחרי שבועיים, והפך אותה לאמנית השנייה של המאה ה-21 שהחזיקה בשני מקומות ראשונים בתקופות שונות במצעד. השיר קיבל הסמכה של פלטינה כפולה על ידי איגוד תעשיית ההקלטות הבריטי (BPI), עבור מכירת 1.2 מיליון יחידות שקולות. צאת הסינגל "Applause" באוגוסט 2013 גרמה לגידול במכירות של "Bad Romance" והוא מכר כמיליון עותקים בבריטניה, מה שהפך את גאגא לאחת מתוך ה-17 האמנים היחידים המחזיקים בשיר שנמכר במיליון עותקים במדינה. נכון למאי 2020, הוא מכר כ-1.05 מיליון עותקים ו-40 מיליון הזרמות מדיה במדינה. ב-29 באוקטובר 2009, "Bad Romance" הופיעה לראשונה במצעד הסינגלים האיריים במקום ה-20 והגיע לראשו בשבועו השביעי. בשוודיה, השיר הופיע לראשונה במקום השלישי והגיע לראש המצעד לאחר שבועיים. ברחבי אירופה השיר נותר במקום הראשון ביוון במשך 7 שבועות, והגיע לראשי המצעדים באוסטריה, בלגיה (פלנדריה וולוניה), צ'כיה, דנמרק, פינלנד, הולנד, נורווגיה ושווייץ. במצעד הסינגלים אירופה הוט 100, "Bad Romance" החזיק שבועיים במקום הראשון. השיר הופיע לראשונה במקום ה-16 במצעד הסינגלים האוסטרלי ובמקום 33 במצעד הסינגלים של ניו זילנד. בשבועו השני היה בעל הכנסת המכירות הגדולה ביותר, ובכך הגיע למקום השלישי. בשבועו השביעי הגיע השיר למקום השני באוסטרליה ובמקום השלישי בניו זילנד. השיר הוסמך לפלטינה מרובעת על ידי איגוד תעשיית ההקלטות האוסטרלי (ARIA) לאחר שמכר כ-280,000 עותקים. בריאיון למגזין הרולינג סטון, סיפרה גאגא כי במאי הווידאו קליפ הוא פרנסיס לורנס, וכי היא מרוצה מהתוצאה הסופית. היא הסבירה, "ידעתי שהיכולת של פרנסיס כמנהל היא הרבה יותר גבוהה ממה שאני יכולתי לעשות". הצוות היצירתי שלה, "Haus of Gaga", ניהל את כיוון האומנות בקליפ, שהוקרן לראשונה ב-10 בנובמבר 2009. גאגא תיארה את חוויותיה בעבודה עם לורנס: גאגא: "רציתי מישהו עם הבנה עצומה של איך לעשות וידאו פופ, כי האתגר הגדול ביותר שלי לעבוד עם הבמאים שאני מנהלת ואני כותבת ואני מקבלת את האופנה ואני מחליטה על וזה מאוד קשה למצוא במאים שיסכימו על כל דבר שבא מהאמן. אבל פרנסיס ואני עבדנו ביחד... זה היה שיתוף פעולה. הוא ממש מנהל במאי וידאו פופ ויוצר סרטים מקצוען. הוא יצר את הסרט "I Am Legend" ואני מעריצה ענקית של וויל סמית, אז ידעתי שהוא יכול לבצע את הקליפ באופן שאוכל לתת לו את כל הרעיונות המוזרים ביותר שלי... אבל זה ייתקל ויהיה רלוונטי לציבור". הקונספט של הווידאו היה שיתוף פעולה משותף בין גאגא ללורנס. במקור, הווידאו היה אמור להיות מצולם בניו יורק, עם ערכות משוכללות יותר, כולל צילומים בחוץ, אך הרעיון נעצר ועם זאת, מסיבות כלכליות התקציב של הסרטון היה נמוך ולא היה בו מיקום מוצר. מפני לוח הזמנים של גאגא, הסרט צולם בלוס אנג'לס במשך יומיים. לורנס תיאר את מוסר העבודה של גאגא והיצירתיות במהלך הצילומים, "היא אוהבת את צורת האמנות של סרטוני מוזיקה והיא שותפה יצירתית אמיתית ויש לה רעיונות נהדרים וטעמים ממש מגניבים וייחודיים, היא עוזרת לבנות דברים פנטסטיים באמת שהיא עובדת קשה, היא מופיעה בזמן והיא ספונטנית... זה היה נהדר ... אם היה לה שיר חדש והיא רצתה לעשות איתו משהו, הייתי עושה את זה בשנייה. ממש היה לי כיף לעבוד איתה". הרעיון המרכזי מאחורי הווידאו הוא זה שגאגא נחטפת על ידי קבוצה של דוגמניות אשר סיממו אותה ולאחר מכן מכרו אותה למאפיה הרוסית עבור מיליון רובל, בזמן שהכול מתרחש בבית מרחץ לבן. הווידאו מתחיל עם גאגא יושבת על כס לבן בחדר לבן מואר. הסצנה מראה אותה לובשת משקפיים שעשויים מסכינים, מוקפת ברקדנים שלה ובכלב דלמטי. לאחר מכן היא מפעילה את השיר עצמו על iPod, וכשהיא משחררת אותו, "Bad Romance" מתחיל להישמע והבית מרחץ מוצג ברקע אפלולי עם אור בהיר על הקירות, מפעיל תאורת פלואורסצנט, המוארת דרך שלט "BATH HAUS oF GaGa". עם תחילת הפזמון הראשון של השיר, קבוצה של רקדניות, לבושות בבגד גוף לבן עם שרוולים ארוכים ומגפיים בגובה הברך וכתרים תואמים, זוחלות מתוך תרמילים לבנים דמויי ארון מתים כאשר בתרמיל המרכזי כתוב "Mons†er" (מפלצת). כאשר הרקדניות עומדות הן מתחילות לרקוד לצלילי השיר. הקטעים הבאים משתנים בין הרקדניות לגאגא ששרה לעצמה מול מראה בבגד שחור עם כתר לקטע נוסף שבו היא שוכבת באמבטיה עם פאה כתומה ואיפור מיוחד. כאשר הפזמון השני של השיר מתחיל, שתי נשים מושכות את גאגא מתוך האמבטיה, וקורעות את הבגד העליון שלה וכופות עליה לשתות כוס וודקה. כאשר הפסוק השני מתחיל, גאגא לבושה בתלבושת מכוסה יהלומים עם כתר רוקדת לצד רקדנית שמנסה לפתות קבוצה של גברים שיושבים מולה וצופים בהן. היא מחזיקה את אחד הגברים, שהוא הדוגמן הסלובקי יורי בראדאק, ויושבת על ברכיו וממשיכה לרקוד. לאחר מכן, האיש מעלה את הצעתו והופך את המחיר גבוה יותר עבורה, כאשר הפזמון נוגן בפעם השלישית, גאגא מוצגת עם לבוש מעיל דוב פולאר עם שובל הולכת לעבר האיש, שישב על מיטה ופתח את כפתורי חולצתו, בעודו שותה כוס וודקה. בדרכה אליו לגאגא יש מבט של אדישות על פניה ואז היא מסירה את המעיל ואת משקפי השמש שלה ופתאום, המיטה ספונטנית עולה באש כאשר האיש עדיין יושב עלייה, ואת גאגא שרה באופן מרושע מול הלהבות עם ביקיני לבן. הסרטון מסתיים בכך שגאגא שוכבת ליד שלדו של האיש על המיטה ההרוסה שמכוסה באפר עם פיח מרוח על גופה ועכבר על ראשה, בזמן שהיא מעשנת בשלוותה סיגריה בעוד החזייה הפירוטכנית שלה פועלת על שדייה. נכון למרץ 2021 צבר השיר 1.3 מיליארד צפיות ביוטיוב. עם שחרורו, זכה הסרטון לשבחים רבים מהמבקרים והמעריצים, ובשנת 2010 הפך לסרטון הנצפה ביותר בהיסטוריה של YouTube, עם מעל ל-500 מיליון צפיות. טים סטאק מהמגזין, "Entertainment Weekly" קרא לקליפ "מדהים" והוסיף כי לדעתו "אני לא חושב שגאגא נראתה יפה יותר אי פעם מאשר בצילומים שבהם היא חשופה יותר". ג'ניפר קיידי מהערוץ הטלוויזיוני, E! התרשמה גם מהווידאו ואמרה "הווידאו המוזיקלי הזה באמת גורם לנו להעריך את כל מה שגאגא ממש מביאה למוזיקת הפופ ... היא מרגשת לראות, פשוט ... אנחנו צריכים מישהו עוד כמוה שיביא אותו. מחשבה וטיפול בעבודה שלה כך שהיא מרגיש חיה". איזי לפוסקי מ"ניו יורק דיילי ניוז" חשבה שגאגא הניחה את"התיאטרון על הסרט" אך החמיאה לה על האיפור המינימלי, וכינתה אותו "כנורמלי ומרענן". טוד מרטנס מלוס אנג'לס טיימס אמר שהווידאו החזיר את אמונתו בביצועי האומנות, וש"גאגא מביאה מספיק דרמה בכוחות עצמה, תודה רבה לך". דניאל קרפס מהרולינג סטון הרגיש כי הצילומים של הקליפ מזכירים את עבודתו של סטנלי קובריק. הוא הוסיף כי ב-"Bad Romance גאגא מתארת את הרעיונות המטורפים ביותר שלה עד היום". מגזין המוזיקה "רולינג סטון" דירג את השיר במקום העשירי ברשימת "25 השירים הטובים ביותר של 2009", ובנוסף נכנס לרשימת "100 השירים הטובים ביותר בהיסטוריה" של המגזין "Time". בשנת 2011 זכה בשני פרסי גראמי בקטגוריות, "ביצוע הפופ של זמרת הטוב ביותר", "הקטע הקצר מווידאו קליפ הטוב ביותר". האתר "Pitchfork" בחר את השיר במקום ה-38 ברשימת "100 השירים של שנת 2009". האתר "Acclaimed Music" שמציג ביקורות מצטברות, הכתיר את השיר במיקום ה-13 במצעד השירים המפורסמים ביותר של 2009 על סמך רשימות שונות של סוף השנה על ידי מבקרי המיינסטרים. ב-3 באוגוסט 2010, הקליפ לשיר קיבל עשר מועמדויות לטקס פרסי ה-VMA, בקטגוריות, הכריאוגרפיה הטובה ביותר, העריכה הטובה ביותר, האפקטים הטובים ביותר, קליפ הדאנס הטוב ביותר, וידאו הפופ הטוב ביותר, "הקליפ הנשי הטוב ביותר", הבמאי הטוב ביותר, האומנות הטובה ביותר, הצילום הטוב ביותר, ווידאו השנה. שמתוכם זכה בשבעה פרסים וגאגא הוכתרה כאמן היחיד שהועמד במספר המועמדויות הגבוה ביותר בכל הזמנים בערב אחד והשיר הפך לשיר השני שזכה במספר פרסים הגבוה ביותר כאשר במקום הראשון נמצא השיר "Sledgehammer" של הזמר פיטר גבריאל שזכה ב-9 פרסים. בשנת 2011, "Bad Romance" נבחר כווידאו הטוב ביותר של העשור על ידי הקוראים של בילבורד, שהתחרה מול השיר "Toxic" של בריטני ספירס שהגיע למקום השני. המגזין "Time" כלל את הקליפ ברשימת "הקליפים הטובים ביותר מאז שנות השמונים". בשנת 2010 השיר זכה בפרס ה-EMA בקטגוריית "השיר הטוב ביותר". הופעתה הראשונה של השיר הייתה בתוכנית "SNL" ב-3 באוקטובר שבה גאגא לבשה תלבושת מיוחדת בשם, "The Ort" שעוצבה על ידי המעצב בגדים הבריטי נסיר מזר והצוות היצירתי של גאגא, "Haus of Gaga". התלבושת מתוארת כ"מתקן אופנה" שמורכב מטבעת מתכת קונצנטלית שסובבה סביבה. לאחר סיום השיר "LoveGame", גאגא התיישבה על פסנתר וביצעה גרסה אקוסטית של "Bad Romance". היא ביצעה את השיר גם בתוכנית "TV show Gossip Girl" בספיישל שהוקדש למענה בשם, "The Last Days of Disco Stick". המופע התקיים בהופעה פרטית שאורגנה על ידי בלייר ולדורף, אחת הדמויות מהתוכנית. בריאיון עם MTV, הסבירה גאגא כי ההחלטה להופיע בתוכנית קרתה בהשראת אחותה. המופע כלל סולמות רבים, המסמל מזל רע, ואת גאגא לבושה בשמלה ארוכה של כ-35 מטר. המופע התחיל עם גאגא יוצאת משתי דלתות ענקיות לבושה בשמלה אדומה גדולה ומטפסת על סולם, משם היא שרה חלקים מהשיר והרקדנים שלה רקדו סביב הסולם כשהמשיכה לשיר. "Bad Romance" בוצע לראשונה בטקס פרסים בטקס פרסי המוזיקה האמריקאית של שנת 2009, בשיתוף השיר "Speechless" מ-"The Fame Monster". גאגא הייתה לבושה בבגד-גוף בצבע תואם עטוף בצנרת לבנה ומשובץ באורות מהבהבים עם צלעות ועמוד שדרה מודבקים לשדייה ולגבה. המופע התחיל עם "Bad Romance", בריקוד עם הרקדנים של גאגא סביבה ולקראת הסוף גאגא ניפצה חלון זכוכית גדול עם מקל המיקרופון והחלה לשיר את "Speechless". ההופעה הבאה של השיר הייתה בתוכנית האירוח, "The Jay Leno Show", שם לבשה גאגא זוג משקפי שמש שחורים וז'קט שחור עם כריות כתפיים שהשתרעו מעל לראשה. הרקדנים הגברים שלה היו לבושות בחליפות שחורות ובכובעי השראה של S&M. השיר בוצע גם בתוכנית האירוח המופע של אלן דג'נרס ב-25 בנובמבר 2009. בתוכנית המציאות "The X Factor" של בריטניה, גאגא ביצעה את השיר ב-6 בדצמבר. ההופעה בוצעה על ידי גאגא ורקדניה בתוך אמבטיה באורך 4 מטרים ונגינה בפסנתר לקראת הסוף בזמן ישיבה על אסלה. "Bad Romance" הוכתר כשיר הסיום של סיבוב ההופעות של גאגא לקידום האלבום, "The Monster Ball Tour". השיר בוצע גם בתערוכת, "' Today Show" של הערוץ NBC יחד עם השירים, "Alejandro", "Teeth", ולבסוף הסינגל שלה משנת 2011, "You and I". במאי 2011 גאגא הופיעה בפסטיבל, "BBC Radio 1's Big Weekend" בקרלייל, קאמבריה שבו הופיעה עם השיר. גאגא גם ביצעה את השיר בתוכנית האמריקאית, "בוקר טוב אמריקה". שהיה השיר הפותח של המופע. גאגא נכנסה אל הבמה ועפה על רתמה והושיטה את ידיה לעבר הקהל, בעוד קיטור מתנשא מן הבמה. ברגע שהשיר התחיל הרקדנים שלה הסירו את השכמייה הלבנה שהיא לבשה, בנוסף לבגד גוף אדום ונעלי תחרה שחורות שהיא לבשה. השיר התווסף לרשימת השירים של גאגא בסבב ההופעות לקידום אלבומה השלישי, "Born This Way", בשם "The Born This Way Ball Tour". המופע הציג את הכוריאוגרפיה המקורית שלו, עם גאגא לבושה בתלבושת לבנה בסגנון איל שתוכנן על ידי "Haus of Gaga". במהלך הגעתו של הסבב לאירופה, גאגא שינתה את סגנון המופעים עם השיר והחליפה אותם במופע שמתחיל בצורת ביצה שמזכיר את הופעתה בטקס פרסי גראמי ה-53 בשנת 2011. בשנת 2014, גאגא צירפה את השיר בסיבוב ההופעות שלה, "ArtRave: The Artpop Ball" לקידום אלבום האולפן הרביעי שלה, "Artpop". המופע עם השיר מציג את גאגא בתלבושת צבעונית עם קוקיות סגולות. במהלך מופע המחצית של הסופרבול LI ב-6 בפברואר 2017, גאגא סגרה את המופע עם "Bad Romance", לבושה בתלבושת ורסצ'ה כסופה, עם מקטורן בהשראת כתף ומכנסיים קצרים. במהלך 2 מופעי הפסטיבלים בסופי השבוע של "Coachella" בפברואר 2017, גאגא ביצעה את "Bad Romance" לצד "Poker Face". השיר התווסף למסע ההופעות הרביעי של גאגא לקידום אלבומה "Joanne" החל מאוגוסט 2017, "Joanne World Tour". שם היא מבצעת אותו בלבוש מעיל לבן המזכיר אוריגמי ובגד גוף מיובש קריסטל עם מסכת נוצות לבנה תואמת. היא גם ביצעה את השיר בביצוע בפסנתר "בפסטיבל הסרטים הבינלאומי של טורונטו" ב-2017, לפני הופעת הבכורה העולמית של הסרט התיעודי שלה, "Gaga: Five Foot Two" בסרט הוצגה גם סצנה שלה בביצוע השיר במסעדה המפורסמת בניו יורק "חדר הקשת", לרגל יום ההולדת ה-90 של הזמר טוני בנט בשנת 2016. השיר היווה חלק במהלך סבב ההופעות הקבוע של גאגא בלאס וגאס "Lady Gaga Enigma" בין השנים 2018–2020, שכלל שני סוגי הופעות שונות. במהלך סוג מופעי האניגמה, גאגא ביצעה אותו בתלבושת בצבע זהב, ובסוג המופע השני, ג'אז ופסנתר, היא מבצעת גרסה מופשטת של השיר. מידע על היצירה "Bad Romance" באתר מיוזיק בריינז מידע על הסינגל "Bad Romance" באתר מיוזיק בריינז מילות השיר "Bad Romance" באתר Genius סרטון השיר "Bad Romance" באתר יוטיוב SHOWstudio presents Alexander McQueen S/S10 LIVE, web.archive.org, ‏2009-10-11 Caryn Ganz, Caryn Ganz, Lady Gaga Fights Madonna, Debuts "Bad Romance" on "Saturday Night Live", Rolling Stone, ‏2009-10-05 (באנגלית אמריקאית) Lady Gaga: First Lady, Billboard (באנגלית) Vanity Fair, Lady Gaga On Sex, Fame, Drugs, and Her Fans, Vanity Fair (באנגלית אמריקאית) Lady Gaga: The Fame Monster | CD review, the Guardian, ‏2009-11-22 (באנגלית) Jody Rosen, Jody Rosen, The Ultimate Ranking of Lady Gaga's Catalog, Rolling Stone, ‏2011-05-25 (באנגלית אמריקאית) Boston teen panel: Lady Gaga, Jamie Foxx songs unhealthy - USATODAY.com, usatoday30.usatoday.com Monster of Pop?, The L Magazine, ‏2009-11-25 (באנגלית אמריקאית) Album review: Lady Gaga's 'The Fame Monster', LA Times Blogs - Pop & Hiss, ‏2009-11-23 (באנגלית אמריקאית) Paul Lester, BBC - Music - Review of Lady Gaga - The Fame Monster, www.bbc.co.uk (באנגלית בריטית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Lady Gaga Sets Latest Chart Record, Billboard (באנגלית) Ask Billboard: Was Lady Gaga's 'Born This Way' a Disappointment?, Billboard (באנגלית) WebCite query result, www.webcitation.org Lady Gaga’s ‘The Fame Monster’ Turns 5: Stan & Deliver, idolator, ‏2014-11-18 Lady Gaga's biggest songs on the Official UK Chart (Updated 2020), www.officialcharts.com (באנגלית) Lady Gaga's Top 40 biggest songs in the UK, www.officialcharts.com (באנגלית) http://www.aria.com.au/pages/httpwww.aria.com.auSINGLEaccreds2011.htm, web.archive.org, ‏2020-08-07 Brian Hiatt, ‏Inside The Monster Ball: Lady Gaga Reveals Plans for Ambitious New Tour, באתר הרולינג סטון, 21 באוקטובר 2009 "Lady Gaga Says 'Bad Romance' Video Is About 'Tough Female Spirit'". MTV News (באנגלית). נבדק ב-2017-09-29. "Lady Gaga Fans React To 'Bad Romance' Video". MTV News (באנגלית). נבדק ב-2017-09-29. Lady Gaga Bad Romance Music Video, hdnb.blogspot.co.il "Lady Gaga's Bad Romance Is Officially The Most Viewed Video On YouTube Ever" (באנגלית אמריקאית). נבדק ב-2017-09-29. "Lady Gaga's new 'Bad Romance' video: Her best yet?!". EW.com (באנגלית אמריקאית). 2009-11-10. נבדק ב-2017-09-29. Breaking Celeb News, Entertainment News, and Celebrity Gossip | E! News UK, E! News (באנגלית) "Lady Gaga's on fire in her 'Bad Romance' video". NY Daily News (באנגלית). נבדק ב-2017-09-29. You want this drama: Lady Gaga's 'Bad Romance' video, LA Times Blogs - Pop & Hiss, ‏2009-11-10 (באנגלית) "Rolling Stone's 25 Best Albums, Songs Of 2009". Stereogum. 2009-12-18. נבדק ב-2017-09-28. Suddath, Claire. "All-TIME 100 Songs". Time (באנגלית אמריקאית). ISSN 0040-781X. נבדק ב-2017-09-28. Suddath, Claire. "The 30 All-TIME Best Music Videos". Time (באנגלית אמריקאית). ISSN 0040-781X. נבדק ב-2017-09-28. "Grammy Awards 2011: Winners and nominees for 53rd Grammy Awards". Los Angeles Times (באנגלית אמריקאית). ISSN 0458-3035. נבדק ב-2017-09-28. The Top 100 Tracks of 2009 | Pitchfork, pitchfork.com (באנגלית) Acclaimed Music, www.acclaimedmusic.net "Lady Gaga Earns Record 13 MTV VMA Nominations, Eminem Nabs Eight". Billboard. נבדק ב-2017-09-28. "The 10 Best '00s Music Videos: Poll Results". Billboard. נבדק ב-2017-09-28. "MTV European Music Awards: Rihanna reigns with showstopping MTV performance (despite nearly busting out of low-cut top)". Mail Online. נבדק ב-2017-09-28. "Lady Gaga Fights Madonna, Debuts "Bad Romance" on "Saturday Night Live"". Rolling Stone. נבדק ב-2017-09-28. "New Lady Gaga Track 'Bad Romance' Leaks". MTV News (באנגלית). נבדק ב-2017-09-28. "Lady Gaga, Madonna Catfight, Almost Kiss On 'Saturday Night Live'". MTV News (באנגלית). נבדק ב-2017-09-28. "FIRST LOOK: Lady Gaga's Gossip Girl Performance". PEOPLE.com (באנגלית אמריקאית). 2009-11-12. נבדק ב-2017-09-28. "Lady Gaga Describes Her 'Gossip Girl' 'Crazy Performance-Art Piece'". MTV News (באנגלית). נבדק ב-2017-09-28. "Lady Gaga Performs 'Bad Romance' In 'Gossip Girl' Cameo". MTV News (באנגלית). נבדק ב-2017-09-28. Michelle Kung, American Music Awards 2009: Adam Lambert, Lady Gaga Dazzle; Jennifer Lopez Performs New Song "Louboutins", WSJ, ‏2009-11-23 (באנגלית) Lady Gaga (2012-03-15), Lady Gaga - [HD 1080p] Bad Romance, Speechless (Live on the American Music Awards 2009), נבדק ב-2017-09-28 "Lady Gaga Tells Fans 'It's OK' To Be A Freak". MTV News (באנגלית). נבדק ב-2017-09-28. MagixHD (2010-06-23), [HQ] Lady GaGa - Bad Romance [Live @ X Factor 2009] Intro & Interview, נבדק ב-2017-09-28 myplaze (2010-11-21), Lady Gaga - Bad Romance [The Monster Ball @ Malmö Arena, 19/11, 2010] HD, נבדק ב-2017-09-28 Nestruck, Kelly (2009-11-30). "Lady Gaga's Monster Ball, reviewed by a theatre critic". The Guardian (באנגלית בריטית). ISSN 0261-3077. נבדק ב-2017-09-28. "Lady Gaga Plays 'Today' Show, Announces 'Remix' U.S. Release". Billboard. נבדק ב-2017-09-28. "Lady GaGa closes Radio 1's Big Weekend: Video". Digital Spy (באנגלית). 2011-05-15. נבדק ב-2017-09-28. "Review: Lady Gaga brings Born This Way Ball to Phoenix". azcentral.com. נבדק ב-2017-09-28. Britt, Hannah (2014-10-24). "'Bonkers and brilliant': Lady Gaga's ArtRave show at the O2". Express.co.uk (באנגלית). נבדק ב-2017-09-28. "Lady Gaga's Versace Super Bowl Style Scored Big, Says Fashion Pundit Cameron Silver and Beyonce's Stylist Ty Hunter". Billboard. נבדק ב-2017-09-28. "Watch Lady Gaga Debut Surprise New Single 'The Cure' at Coachella". Rolling Stone. נבדק ב-2017-09-28. "Lady Gaga Wears Custom Giuseppe Zanotti For her Joanne World Tour: Exclusive". Billboard. נבדק ב-2017-09-28. "Lady Gaga reigns supreme in Wrigley Field headlining debut". Chicago Sun-Times (באנגלית). נבדק ב-2017-09-28. Graham, Bryan Armen (2017-09-22). "Gaga: Five Foot Two review – pint-sized music doc wallows in self reflection". The Guardian (באנגלית בריטית). ISSN 0261-3077. נבדק ב-2017-09-28. Lady Gaga Launches Second Las Vegas Residency – ‘Jazz & Piano’, idolator, ‏2019-01-21 "Most cumulative weeks on UK singles chart in one year". Guinness World Records (באנגלית בריטית). נבדק ב-2018-03-24. "UK Music Video Awards 2010: here are the nominations! on Promo News". Promo News (באנגלית). אורכב מ-המקור ב-2015-07-21. נבדק ב-2018-03-24. "Vampires Don't Suck at Teen Choice Awards (Neither Do Justin Bieber, Sandra Bullock or the Kardashians)". E! Online (באנגלית אמריקאית). נבדק ב-2018-03-24. Premios OYE! - Ganadores, ‏2011-05-06 Rihanna and Lady Gaga Lead 2010 MTV Video Play Awards ::MTV News ::antiMusic.com, www.antimusic.com VMA 2010 - MTV Video Music Awards - MTV, MTV "MTV European Music Awards: Rihanna reigns with showstopping MTV performance (despite nearly busting out of low-cut top)". Mail Online. נבדק ב-2018-03-24. LOS40. "Alejandro Sanz y Maldita Nerea lideran la lista de nominados a los Premios 40 Principales 2010". LOS40 (בEuropean Spanish). אורכב מ-המקור ב-2015-05-08. נבדק ב-2018-03-24. IDMA's - 2009 IDMA Nominees and Winners FOR 2010 - Winter Music Conference 2018 - WMC 2018, Winter Music Conference "Lady Gaga's Bad Romance Is Officially The Most Viewed Video On YouTube Ever" (באנגלית אמריקאית). נבדק ב-2018-03-24. LadyGagaVEVO (2009-11-24), Lady Gaga - Bad Romance, נבדק ב-2018-03-24 "2011 Billboard Music Awards Winners List". Billboard. נבדק ב-2018-03-24. "David Foster Named BMI Icon at 59th Annual BMI Pop Music Awards". BMI.com (באנגלית). 2011-05-18. נבדק ב-2018-03-24. Grammy Awards 2011: Winners and nominees for 53rd Grammy Awards, latimes.com "NRJ Music Awards 2011 - Actu - NRJ.fr". NRJ.fr (בצרפתית). נבדק ב-2018-03-24. שנות ה-2000: תוצאות מצעד העשור, באתר ‏מאקו‏, 30 באוגוסט 2019 "Lady Gaga's biggest songs and albums in the UK revealed" (באנגלית). נבדק ב-2017-09-16. "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-10-15. Lady Gaga albums and songs sales - ChartMasters, chartmasters.org